
§.  f. 

Veneficii  nomine  sensu  medico  - politico , et  forensi  intelli- 
j^imus,  laesionem  per  nocivam  substantiam  hominis  sanitati 
vel  vitae  infensam  ; sive  proposito  $ sive  fortuito  illatam  ; 
quam  latissimo  sensu  in  externam  , et  internam  discrimina- 
mus : hanc  si  venenata  substantia  ore  assumta,  deglutita , et 
in  ventriculum  delata,  illam  , si  externis  corporis  partibus, 
vel  cuicunque  demum  atrio,  dicto  excepto,  applicita  fuerit, 
subversari  dicimus. 


§.  2. 

Ast  majoribus  difficultatibus  premitur  mente  medica  ve- 
nenum ipsum  succincte  determinare  , arctioribusque  cancel- 
lis limitare  velle.  Observationes  castissimae  sufficienter  re- 
probant veneni  absoluti  conceptum,  quin  imo  venena  dirissi- 
ma manu  prudentis  medici  domantur,  et  in  efficacissima  et 
maxime  salutaria  convertuntur  remedia  ; consvetudine  duce 
homines  usum  venenorum  a parvis  inchoantes  , magnam  ve- 
nenatae substantiae  asuetae  dosim  sine  reactione,  citra  sa- 
nitatis laesionem  perferunt ; e contra  nonullae  inter  venena 
haud  memoratae  substantiae , quae  per  idiosincrasiam  noxios 
exerere  in  organismum  humanum  effectus  visae  sunt,  conatus 
medicorum  maxime  laudandos,  in  succincta  definitione  vene- 
ni desudantium , ad  hunc  usque  diem  irritos  reddidere.  Pro 
medico  forensi  sequens  definitio  maxime  adaptata  videtur, 
qua  statuitur : 

Venenum  esse  substantiam,  quae  etiam  relative  minori- 
bus dosibus,  organismo  humano  quocunque  modo,  qualicun- 
que atrio  applicita,  noxios,  causticos,  et  lethales  effectus 
exerere  solet , ita  ut  plenarius  substantiae  effectus  cum  vita 
consistere  non  possit. 


5.  3. 

.Substantiae  quae  in  rarissimis  tantum  casibus,  et  sub 
peculiaribus  circumstantiis  noxas  inducunt,  suum  inter  venena 
locum  neutiquam  invenient  *). 

Venena  largiuntur  omnia  tria  naturae  regna,  ideo  usi- 
tatissima, divisio  venenorum  in  animalia,  vegetabilia  et  mi- 
neralia. Interim  classilicatio  haec  medico  forensi  minus  arri- 
det, vel  quatenus  venena  animalia  ad  veneficia  raro,  aut 
nunquam  adhibentur,  vel  quod  venena  artificialia  et  praepa- 
rata , quorum  analysis  desideratur , nulli  enumeratarum  clas- 
sium commode  accersiri  possint  **), 

f-  4. 

Observatio,  nonulla  venena  subito  enecare,  alia  vero 
lentius  id  praestare,  naturalem  venenorum  discriminationem 
non  molitur , cum  subitanea , vel  diutina  eorum  actio , non 


'*)  Uti  Nitrum:  sic  in  uno  casu  ab  unciis  duabus  venefioium  indu- 
ctum est. 

'"*)  Uti  aqua  Topbana,  de  cijjus  proprietatibus  auctores  multum  di- 
screpant; phaenomena,  et  sequelae  hujus  veneni  ante  et  post  mor- 
tem observata,  huic  rei  clariorem  lucem  non  adspergunt.  Haller 
asserit,  esse  peculiarem  arsenici  praeparationem.  Archenholz  opi- 
natur, peculiare  conubium  opii  cum  cantharidibus.  Halle  narrat:  A- 
quam  tophaiiam  parari , ex  spuma  hominum  ad  naecem  cruciato- 
rum ante  o.s  collecta.  Accedit,  quod  dosis  hujus  veneni  ita  ad 
mensurari  possit  , iit  pro  scopo  mJtle>'oH , jam  citius , jam  lentius 
agat.  Forsan  praelucente  face  Chemiae,  medicis  tandem  concede'' 
tur  in  liorrcnda  uatuiac  niisteii?  pofundius  penelrare. 

a conditione  et  specie  veneni  po.iecti,  quam  potius  a majo- 
ribus vel  etiam  minoribus  , ast  frequenter  repetitis  dosibus 
absurntis,  dependeat.  Eam  tamen  medico  forensi  praebet  uti- 
litatem , quod  triplex  veneficiorum  gradus,  primus  quippe, 
secundus,  et  tertius,  eidem  ut  fundamento  commode  inniti 
queat,  qui , tribus  classibus  lethalitatis  laesionum  ad  amus- 
sim respondent.  — Licet  medicorum  nullum  fugiat,  quaedam 
venena  externis  tantum  corporis  partibus  applicita,  compa- 
gem organicam  inimica  ratione , adgredi ; quaedam  cum  in- 
ternis tantum  partibus  in  contactum  imediatum  posita,  vitam 
periclitari,  inulta  vero  sive  externe,  sive  interne  applicita 
vitae  limitem  ducendae  capacia  esse ; subtiliorum  tamen  ha- 
rum varietatum , medico  secus  haud  spernendarum  discrimi- 

V 

nationes,  applicationis  suae  sphaeram  hic  loci  non  invenient, 
cum  pleraque  hic  pertractanda  venena , et  externas  , et  in- 
ternas organismi  partes,  aegerrime  a(Tici;jnt.  Sedulo  tamen 
hic  advertendum , venenorum  nonnullorum  externorum , sic- 
cam praediligere  cutjm , dum  e contra  alia  denudatu  prius 
cuticula  organismo  insidias  struant  *), 

§.  5. 

Pro  medico  politico  forensi  utilissima  venenorum  divi- 
sio , diversis  eorum  effectibus  in  organismum  humanum  ex- 
erere  solitis  ut  stabifi  fundamento  innititur,  qui  iterum  per 
phisicam  corporis  conditionem,  ejus  quoque  actionem  et  re- 
.actionem  aliquam  patiuntur  modificationem. 

Omnia  venena  diverso  licet  agant  modo,  diversissimos- 
que  licet  exerant  eflectus , in  eo  tamen  oninia  conspirare 
videntur , quod  principium  vitae  inimico  modo  agrediantur , 
et  fors  propior , et  verus  ‘veneni  conceptus  hic  latet.  Inte- 


■“j  Sic  cantharides , succus  laurocerasi , pulvis  Euphorbiae  agunt  ia 
cutim  siccam,  Arsenicum  vitriola  et  plura  alia  effectum  exerunt 
inimicum  in  partes  vulneratas. 


rim  ratio»  modusque  quo  id  praestant  diversus , exerendi  mo- 
dificatio nonnihil  discrepans,  diversa  producunt  symptomata, 
accurata  in  intoxicatos  attentione  directa  perscrutanda. 

Primam  venenorum  classem  reposcunt  venena  acria,  cor- 
rosiva, vegetationem  animalem,  praecipue  systhema  sangui- 
ferum  summa  vehementia  adgredientia , et  in  parte  quam 
proxime  contingunt  , combustionis  processum  provocando , 
inflamatiOnem  decursum  suum  cito  absolventem , atque  brevi 
in  , gangraenam  et  sphacelum , organisationis  destructionem 
abeuntem  producentia:  in  hac  principium  positivum,  sed  sub 
forma  caloris  provocant. 

Plurima  originem  suam  regno  minerali  debent,  multa  e 
regno  vegetabili , aut  animali  scaturiunt.  Plurima  venenorum 
hujus  classis  ab  oxygenio  praevalente  vim  suam  hauriunt  exi- 
tialem, uti  acida  mineralia  concentrata,  Butirum  Antimonii, 
sales  metallici,  et  calces,  mercurius  sublimatus  corrosivus, 
argentum  nitricum,  aerugo,  vitriola  varia. 

Arsenicum  cum  mineris  eidem  affinitate  junctis,  cobal- 
tum , auripigmentum;  cantarides,  pulvis  Euphorbiae;  ab  ali- 
quibus mercurius  vivus  titulo  veneni  salutatus , a recentioni- 
bus  omni  jure  rejectus , noxii  effectus  internum  ejus  usum 
insequentes  ab  aggregatione  optime  explicantur,  agit  enim 
solo  pondere.  Eadem  prorsus  ratione  producta  vegetabilia 
multa,  principio  acri,  aut  volatili,  aut  magis  fixo,  atque  re- 
sinoso instructa  , nec  non  substantiae  quaedam  animales , uti 
Euphorbiae  , cantharides  , quibus  simile  principium  acre  re- 
sinosum inhaeret,  in  organismum  animalem  agunt. 

Substantias  mechanice  laedentes , uti  vitrum  contusum » 
et  similia  ob  similitudinem  actionis  nonnulli  huic  adseribunt 
classi. 


§•  0- 


Secundae  Jclassi  accersimus  venena  stupefacientia  seu  nar- 
cotica. tantum  regno  vegetabili  communia  , [scnsibilitatem 

j)roxime  afticientia , hancque  directe  vel  indirecte  exhaurien- 
do, huc  spectant : acidiun  Borussicuni , duo  genera  cicutae, 
Laurocerasus,  Lolium  temulentum,  aconitum  napellus,  hio- 

sciamus , strarnonium  , Mandragona  , atque  una  efficacissi- 
inum  omnium : Opium. 

Ad  tertiam  classem  referimus,  venena  narcotico-acria , 
quae  dupplici  corpus  animale  adgrediuntur  effectu : altero  ir- 
ritante, altero  sensibilitatem  deprimente,  huc  spectant:  fungi 
venenati,  cicuta,  belladonna,  nicotiana,  digitalis  purpurea, 
solanum,  et  omnium  princeps  nux  vomica  ejusque  soboles, 
strichnina  et  Brussina. 

Quartae  venenorum  classi  inserimus : venena  exsiccan- 
tia, irispissantia , quo  pertinet,  plumbum  ejusque  praeparata, 
sic  vina  acidula  sacharo  saturno  dulcificantur. 

Quintae  classi  adscribuntur  venena , principium  vitae  , 
nervorum  vim  , imediale  adgredientia  , quo  spectant : mor- 
sus serpentuin  venenatorum  , uti  viperum , crotali  horridi , 
laesio  animalium  rapacium , iracundorum , canis,  luppi,  vul- 
pis rabie  affecti. 

Modus,  et  viae  sibi,  aut  aliis  venenum  interne  propi- 
nandi, innummerae  sunt;  frequentissime  medicaminibus,  ali- 
mentis, potulentis,  electuariis,  julapiis,  bellariis  immiscen- 
tur, ad  saporem  et  indolem  ingratam  corrigendum,  obtun- 
dendum, raro  genuiua  absummuntur  *). 

Veneficia  externa  in  genere  simpliciora,  applicantur  per 
clysmata  ano,  per  pulverem  nicotianae  naso,  vel  forma  va- 
ria vaginae  **). 

Hujus  veneficii  historiam  narrat  Valentin: 

Dominus  terrestris  hortum  suum  arboribus  frugiferis  plenum  ab 
ptierorum  petulentia,  pomis,  pyrisve  insidias  struentium  Idefen- 
dere  volens  ; fructus  illinit  unguento  ex  axungia  porci  et  hellebo- 
ro,  pueri  non  obstante  sapore  ingrato  poma  furantur,  aliqui  eo- 
rum in  gravissimum  morbum  inciderunt. 

**)  Memorabilis  siinulque  horrenda  historia  est 'sequens: 

llusticus  Finniae  uxores  suas  tres  arsenico  cum  farina  iii  pastam 
redacta , et  post  coitum  in  vaginam  immissa  c'  vivis  sustulit. 

§.  7. 

, Plioenomena  venenorum  primae  classis  plus  minusve  in- 
tensa pro  diverso  veneficii  admissi  gradu  sunt.  Veneficium 
primi  gradus  enecat  hominem  inter  symptomata  dirissima , 
primis  viginti  quatuor  horis  aut  citius  aut  tardius  ad  diem 
sextum.  t 

Virtute  sua  caustica  excitant  in  collo,  ardorem  vehe- 
mentem , paulo  post  lypothymiam , gastralgiam , cardial- 
giam , dolores  atroces  lancinnantes , ardentes  totum  tractum 
intestinalem  occupantes,  vomituritiones  continuas,  vomitum, 
diarrhoeam  cruentam,  inquietudinem,  anxietatem,  inflamma- 
tionem , convulsiones  , deliria , gangraenam , faciem  colla- 
psam, sudorem  frigidum,  et  tandem  mortem.  In  cadavere 
primi  grudus  conspicimus ; istmum  faucium  inflammatum  vel 
excoriatum , ventriculum  aut  inflammatuin , aut  in  pluribus 
locis  sphacelescentem,  membranas  ejus  contractas,  incrassa- 
tas, vasa  sanguine  turgida,  cardiam  et  pilorum  spasmodice 
quasi  contracta  clausa,  tubum  intestinalem  reliquum  inflam- 
matum et  gangraenosum  hinc  inde  spasmodice  coarctatum, 
pulmones  sanguine  plenos,  maculis  nigris  hinc  inde  notatos, 
cor  sanguine  atro  resoluto  fluido  scatens,  cutim  maculis  li- 
vidis notatam.  Subinde  reliquiae  absumti  veneni  in  fluido  se- 
roso, vel  sanguine  hinc  inde  natantes  majori  vel  minori  co- 
pia reperiuntur.  Minoris  intensitatis  , et  minus  in  sensus  in- 
cidentia sunt  symptomata , et  mutationes  in  cadaveribus  in- 
toxicatorum  secundi  gradus  inducta  venenis  corrosivis: 

Vomitus,  lypothymiae,  atque  virium  prostratio  homi- 
nem exercent  per  5 — 9 dies.  In  cadavere  ventriculum  levi- 
ter inflainmatum  , parumque  absumti  veneni  continentem,  he- 
par utplurimum  flavum  , gangraenosum ; in  corde  , pulmoni- 
bus vestigia  gangraenae  conspiciuntur.  In  tertio  gradu,  phoe- 
nomena  sunt  mitiora,  periculum  vitae  illico  non  minatur,  at- 
que sanitatis  recuperatio  congruis  remediis  possibilis,  aegroti 
tamen  doloribus  variis  cruciantur , et  symptomatibus  morbo- 

sis  dispulsis  libenter  exanthemata  et  alia  cutis  mala  rema- 
nent. Peculiaria  plane  singularia  symptomata  exercent  homi- 
nes arsenico  et  corrosivo  iutoxiccatos,  hinc  phoenoinena  ve- 
nenorum horum  absumptorum  insequentia  specialius  pertrac- 
tantur. — Arsenicum  in  primo  gradu,  celerrime  inducit  in- 
flammationem ventriculi , et  intestinorum  in  gangraenam  ad- 
modum nitentem  cum  reactionibus  primarum  viarum  dirissi- 
mis. — Aliquot  a morte  momentis  omnis  fibrae  nerveae  irri- 
tabilitas est  deleta,  inaxiinaque  cadaveris  in  putredinem  prq- 
pensio,  quae  phoenomenis  quibusdam  durante  vita  se  annun- 
ciat  : defluvio  nempe  capillorum,  maculis  lividis , violaceis 
cutim  praecipue  in  abdomine  et  circa  partes  genitales  obsi- 
dentibus, livore  unguium,  haemorrhagia  sanguinis  venosi  re- 
soluti e naribus,  ore,  ano,  et  vagina;  intumescentia  cada- 
veris insigni , et  foetore  intollerabili. 

In  cadavere  sequentia  reperimus:  Cutim  universam  corii 
instar  induratam  , cadaver  totum  mumiae  instar  exsiccatum, 
musculi  corrugati , textus  quoque  cellulosus  induratus  conspi- 
citur. In  cavo  cranii  vasa  sanguine  nigro  spisso  oleoso,  re- 
soluto , turgida  observantur,  in  cavo  thoracis,  cor  et  pul- 
mones corrugati  contracti  advertuntur. — In  cavo  abdominis 
ventriculus  et  intestina  inflammata  j)luribus  in  locis  gangrae- 
nosa, praecipue  iis,  quibus  arsenici  particulae  membranarum 
villis  incuneata  haerent,  intestina  ipsa  nec  non  omnia  abdo- 
minis viscera  mollia,  sanguine  atro  liquido  turgida  facillime 
laceranda  reperiuntur, 

Arsenicum  venenum  mirificum,  quod  partem  organicam 
in  resolutionem  determinat , mortuam  vero  a putredine  def- 
fendit,  et  in  cadaveribus  majoribus  arsenici  quantitatibus  in- 
toxicatorum  intestina  in  substautiarn  spermatoceli  similem, 
ast  formam  pristinam  adhuc  referentem  conversa  conspiciun- 
tur , ipsumque  arsenicum  pluribus  a morte  annis  adminiculis 
chemicis  oculo  sisti  potest. — In  gradu  toxicationis  secundo, 
symptomata  eadem , ast  numero  et  extensione  pauciora  ad- 
vertuntur. — In  gradu  tertio , si  venenum  dosi  minima , for- 

jna  dilutisslnin  c.  p.  vnpoiis  sive  in -sive  externe  longiori 
tempore  nppiicilum  luerit,  vires  vitales  exhaurit,  initio  for- 
ma spasmorum  et  convulsionum,  tandem  forma  paralyseos, 
•phtisis  aut  hidropis  in  conspectum  prodit,  ultimo,  marasmum 
metallicum,  apoplexia  nervosa  vitae  scenam  claudentem  in- 
ducit. 

§.  8. 

Mercurius  sublimatus  corrosivus , sequentia  producit  in- 
toxicationis phoenomena ; in  primo  gradu  : saporem  ingra- 
tum metallicum,  ardorem  faucium  et  ventriculi  , deglutitio- 
nem difficilem,  nisum  vomendi  continuum,  tum  vomitum  vio- 
lentum materiae  sanguinolentae,  alvum  sanguinolentam,  do- 
lores intestinorum  et  ventriculi  dirissimos , glandularum  sa- 
livalium  tumorem  , phtyalismum  , dentium  vaccillationem , 
anxietatem , respirationem  difficilem  , pulsum  parvum  cita- 
tum , sudores  frigidos , convulsiones , tandem  mortem.  In 
cadaveribus  notantur  : Oesophagi , ventriculi  et  intestino- 
rum inflammatio , humeri , et  regiones  inguinales  nigro  ma- 
culatae colore.  Ventriculus  tenet  liquorem  gelatinosum,  pa- 
rietes exhibent  maculas  rubras,  lividas  nigricantes.  Renes 
sunt  inflammati,  vesica  urinaria  vacua. 

In  secundo  gradu,  symptomata  et  extensione  et  numero 
restricta  deprehenduntur. 

In  tertio  gradu  dosi  minima , forma  dilutissima , tem- 
pore longiori  corrosivus  porrectus,  clandestine  rires  suffo- 
dit, inducitque  pro  diversa  dispositione  hidrargirosim  chro- 
nicam , in  aliis  phthisira  pulmonalem  ulcerosam  , in  aliis  bi- 
dropem , in  plerisque  tabem  siccam,  marasmum,  metallicum 
forma  spasmorum , convulsionum  aut  paralysium  mercuria- 
lium  comparentem,  qui  status  etiamsi  morti  parcant,  vitam 
tamen  parant  miserrimam. 

§.  9. 

Phoenomena  usum  venenorum  narcoticorum  primi  gra- 
dus insequentia,  sunt:  peculiaris  species  ebrietatis,  vertigo, 

somnolontia , sensuum  externorum,  inprimis  visus  obnubela- 
tio,  stupor,  perversio  varia,  functionum  mentis  abolitio,  in- 
quietudo, anxietas,  respiratio  tarda,  anxia,  pulsus  debilis 
tardus  intermittens,  musculorum  debilitas,  evacuationes  in- 
voluntariae , lypothimia , liquatio  universalis , convulsiones 
et  mors. 

In  cadavere  repetimus:  cardiam  et  pilorum  spastice  con- 
tractum, intestina  subinde  leviter  inflammata,  sanguinem,  he- 
par et  lien  putredine  correpta , in  genere  cadavera  citissime 
putrescunt.  In  secundo  et  tertio  gradu  mitiora  et  minus  in- 
tensa symptomata  aegros  exercent. 

§.  10. 

Mortem , magna  opii  quantitate  ingesta , causatum,  spe- 
cialia characterisant  symptomata  : 

Hesolutio  sanguinis  magno  in  gradu  , ita  ut  in  cadave- 
ribus fluidus  quoque  reperiatur , cadaver  maculis , et  vesicu- 
lis gangraenosis  notatum , ventriculus  maculis  nigris  tinctus , 
vasa  encephali  omnia  turgida , sanguinem  resolutum  tenent. 

In  secundo  et  minus  intenso  gradu,  et  si  venenum  adhuc 
mature  arte,  vel  natura  evacuatum  fuerit,  vel  si  minori  dosi 
ingestum  erat , infelix  pertinaci , rebelli , ac  incurabili  alvi 
constipatione,  ex  paralisi  intestini  recti  ortum  ducente,  pe- 
rit. Diversitas  horum  phoenomenorum , ut  fundamento , mo- 
dificationi virium  vitalium  in  diversis  subjectis  innititur. 

§.  11. 

Venena  narcotico  - acria  effectu  primario  vasorum  san- 
guiferorum  incitationem , caloris  animalis  productionem  au- 
gent, hinc  rubor,  turgorque  faciei,  oculorum,  sensuum  ani- 
mique grata  exaltatio,  subinde  furor  magnam  eorum  quanti- 
tatem absumtam  insequuntur.  Effectum  huncce  primarium  })er 
determinatum  temporis  spatium  extensum  , excipit  secunda- 
rius: qui,  per  sensibilitatis  stuporem , motus  organici  uni- 
versi torporem,  sensuum  hebetudinem,  vertiginem,  temu- 

lentiam  , stupiditatem  , somnolentiam  , musculorum  imbecil- 
litatem, tremorem,  spasmos,  convulsiones,  pulsuum  languo- 
rem, respirationis  difficultatem,  secretionum  et  excretionum 
suppressionem,  hinc  inde  etiam  profusiones  nimias  manifes- 
tus fit.  — 

Cadaver  brevi  a morte,  irritabilitatem  exstinctam,  car- 
nem laxam , sanguinem  quoque  resolutum  , et  magnam  in  pu- 
tredinem propensionem  ostendit,  ipsum  cadaver  offert  sym- 
ptomata ex  acribus  et  narcoticis  mixta. 

§.  12. 

Venena  adstringentia,  exsiccantia  varia  comitantur  sym- 
ptomata pro  varia  veneni  assumti  quantitate.  In  primo  gradu 
per  acrimoniam  praeparatis  plumbi  propriam,  irritant  fibram 
organicam,  eam  contrahunt,  vasaque  omnis  generis  obturant, 
in  altissimo  gradu  colicam  excitant  inflammatoriam , inflam- 
mationes mesenterii , hepatis  , lienis , et  pulmonum.  Vino 
sacharo  saturno  adulterato  solennia  haec  symptomata. 

In  secundo  gradu  colicam  sic  dictam  pictorum,  seu  sa- 
turninam  plumbum  inviat , quam  designant : dolores  colici 
pertinaces,  constringentes,  contorquentes  cum  abdomine  re- 
tracto , umbilico  columnam  vertebralem  ferme  contingente, 
pertinax  alvi  obstructio,  si  quae  succedit,  excrementa  sunt 
sicca,  globosa,  atra;  appetitus  prostratus,  oris  siccitas  si- 
tim excitans , pulsus  durus  tardus  contractus , secretionum 
omnium  suppressio.  In  tertio  gradu,  ubi  plumbum  dosi  mi- 
nima, forma  dilutissima  longiori  tempore  organismo  infertur, 
glandulas  meseraicas , vasaque  lactifera  obstruit,  tabescen- 
tiam  singularem  successive  increscentem  nevrosi  stipatum  in- 
ducit, nempe:  pulsum  tardum,  durum,  cutim  asperam  tu- 
midam , contracturas  artuum , noctu  dolentes , respirationem 
difficilem , tussicula  sicca  copulatam  , febrim  depascentem , 
animi  summam  dejectionem,  anxietatem,  lypothymias,  spas- 
mos diversi  generis,  convulsiones  artuum,  paralyses,  habi- 
tum marcidum,  tabemque  lethalem  (Marasmum),  In  cadaveribus 

magnis  jjiumbi  dosibus  percmptoruin  adsunt  symptomata  inflam- 
mationis mesenterii , hepatis , lienisque.  In  minori  gradu  ci- 
tra inflammationem  adsunt  stricturae  , intestinorum  , praeci- 
pue coli  et  recti , quae  excrementis  siccis , scibalosis,  pillu- 
laribus  plena  sunt. 

§.  13. 

Quaestio  hic  loci  maximi  momenti  enodanda  venit ; quae 
ergo  sunt  criteria  diagnostica  decretoria  , viam  tulissimani 
sternentia  ad  depromendum  judicium  ? fuerit  ne  in  homine 
symptomatibus  intensioribus  suspicionem  reapse  moventibus 
vexato,  citra  omne  dubium  venenum  ? et  in  specie  quale  pro- 
pinatum? Symptomaiaque  enumerata  an  non  etiam  ab  aliis 
organismum  affligentibus  morbis  repeti  queant  ? 

Huic  reponimus:  symptomata  enumerata,  veneficio  per- 
emptorum ante  mortem , dataque  obductionis  post  mortem  — 
demptis  CR^ibus , ubi  venenum  in  ventriculo  vel  quacunque 
corporis  i)arte  invenitur  — speciatim  vero  veneficia  secundi 
gradus  verosimilia  quidem  praebent  signa , ast  sufficientia , 
inconcussa,  et  decretoria  veneficii  comissi  argumenta  nequa- 
quam substernunt.  Veneficiorum  igitur  detectio  non  raro  ma- 
gnis premitur  difficultatibus , quoniam  ad  certitudinem  phisi- 
cam  obtinendam,  venenum  assumtum  oculis  sisti  deberet,  cu- 
jus defectus  obducentem  possibilitate , celatum  veneficium  ar- 
, gumentis  phisicis  demonstrandi  privat.  Combustio  cadaveris, 
I destillatio  intestinorum  , et  viscerum  ad  veneficium  a pluribus 
I annis  commissum  dignoscendum  in  rarissimis  tantum  casi- 
I bus  applicationis  sphaeram  nanciscitur.  — Igitur  substantiae 
t in  ventriculo  et  intestinis  repertae , chemice  quoad  proprieta- 
sj  tes  suas  examinari,  et  inquiri  debent,  ut  non  tantum  illu- 
r,  cescat  an  reapse  venenum  ? sed  etiam  ut  appareat  in  spesic 
Jj  quale  assumtum  fuerit  venenum?  Ad  specialiora  igitur  descen- 
di dere , atque  investigationem  diversorum  venenorum  in  specie 
f expedire , et  resultata  certa  deducere  oportet. 

§.  14. 

In  omni  praegressi  veneficii  casu , exactissima  ventri- 
culi et  intestinorum  investigatio  iieri  debet.  IIoc  scopo,  ven- 
triculus ad  cardiain  et  pylorum  dupplici  vinculo  deligatur,  at- 
que oesophagus  et  duodenum  utrinque  inter  duas  ligaturas  re- 
scinduntur ; omenta  separantur , et  exemptus  ventriculus  vase 
idoneo,  obsigillando  ac  signando  pro  ulteriori  investigatione 
asservatur.  Eadem  ratione  tubus  intestinalis  supra,  infraque 
deligatus  rescinditur,  distincto  vase  aeque  obsigillando  et  si- 
gnando , reponitur.  — 

Prius  quam  interna  ventriculi  et  intestinorum  suscipitur 
investigatio ; substantiae  in  iis  contentae  chemicae  investiga- 
tionis scopo  sollicite  eximendae  et  conservandae  sunt.  Sub 
ipsa  horum  organorum  pervestigatione  advertendum ; an  va- 
sorum turgor , partium  inflammatio,  aut  gangraena,  utrum  in- 
testina hic  ibi  constricta,  arrosa,  aut  perforata,  incrassata, 
aut  corrugata,  aut  emollita  sint?  Substantiae  minera'es  in 
ventriculo  et  intestinis,  aut  in  frustis  majoribus,  aut  minori- 
bus , aut  in  forma  pulveris  inventae , juxta  artis  regulas  che- 
mice  investigandae;  sed  si  in  liquidis  .organorum  dictorum 
nulla  talia  corpora  discerni  quirent,  ipsa  haec  liquida  investi- 
gationi chemicae  subjicienda,  quotiescunque  symptomata  mor- 
tem praecesserint , intoxicationem  veneno  metallico  perpe- 
tratam suspicantia.  — 

Crudae  autem  vegetabiles  substantiae,  semidigestae,  re- 
late ad  figuram , colorem , odorem , cohaesionem,  solubilita- 
teni , et  alias  qualitates , in  quantum  admittitur , sedulo  per- 
vestigandae unaque  determinandum : utrum  inventa  talis  sub- 
stantia plantae  alicui  acri,  narcoticae,  aut  narcotico-acri  sa- 
pore odore  similis?  an  symptomata  in  denato  observata,  et 
phoenomena  in  cadavere  occurrentia  virtuti  plantae  venena- 
tae verosimilis  magna  quantitate  assumtae,  quodammodo  corre- 
spondeant.  — 

In  casibus  vero  dubiis,  ubi  penes  majorem  probabilita- 
tem de  suscepto  vegetabili  nulla  talis  substantia  in  ventriculo, 

aut  intestinis  reperitur;  aliquid  de  exempta  e ventriculo  et 
intestinis  cadaveris  materia,  animali  cuidam  devoranda  por- 
ri'^itur,  ut  effectus  tentamine  innotescunt,  habita  tamen  so- 
lerti  ratione  discriminis,  hominis  et  bruti  naturam  intercedentis. 

§.  15. 

In  omnibus  porro  veneficii  casibus,  non  tantum  conten- 
ta ventriculi  et  intestinorum,  sed  aliae  quoque  de  veneno  su- 
spectae substantiae , exactius  investigari , et  chemicae  ana- 
lysi  subjici  debent.  Hoc  scopo  sequentia  respicienda: 

A)  Substantia  forma  pulveris  in  ventriculo  et  intestinis 
reperta,  a parietibus  horum  organorum  sollicite  deradenda, 
colligenda,  vitro  excipienda  , obsigillanda , et  Nro  I.  signanda. 

B)  Cum  fluidis  et  pultaceis  substantiis  in  ventriculo  et 
intestinis  repertis  idem  fit  et  Nro  II.  signatur. 

C)  Etiam  aqua,  qua  ventriculus  et  intesiina  abluta  fuere, 
colligenda,  et  pro  investigatione  ulteriori  conservanda  Nro 
III.  signanda. 

D)  Ea  quae  intoxicatus  ante  mortem , vomitu  rejecit , 
sollicite  colligenda,  et  Nro  IV.  notanda. 

E)  Sollicite  praeterea  indagandum,  an  venenata  quae- 
dam substantia,  in  hominis  intoxicati  domo  alicubi  reperiri 
non  possit,  talisque  inventa,  dicto  modo  conservanda,  et  Nro 
V.  signanda.  — Ut  chemicae  analyses  debite  instituantur, 
diversa  adminicula,  qt  versata  in  arte  chemica  manus  requi- 
ritur, praestat  ut  investigationes  chemicae  per  Pharmacopaeimi 
a concernente  foro  provocatum,  sub  directione  Phisici,  et  te- 
stis legalis  inspectione  fiant.  Praecipuum  autem  chemicae  in- 
vestigationis objectum,  in  omni  casu  constituunt,  substantiae 
memoratae  sub  Nro  I.  II.  et  III.  notata  ; in  horum  defectu  li- 
quida sub  Nro  IV.  et  V.  signata,  investiganda. — In  casibus 

l||  dubiis  sanguis  et  urina  denati,  bilis  praecipue,  in  qua  fre- 
quenter veneni  in  corpus  delati  vestigia  reperiuntur,  analysi 
chemicae  subjicienda  sunt. 

In  Arsenicum  sequenti  inquirimus  ratione; 

1- mo)  Liquores  inventi  Nro  II. 'notati  immediatae  sub- 
jiciuntur investigationi,  vel  evaporati  cum  nitro  detonantur. 

2- do)  Pulveres  solvuntur  acido  nitrico  puro  ebullitionis 
ope,  usque  dum  solutio  flavescat,  dein  satnratur  cum  Kali 
caustico. 

3- tio)  Ventriculus  coquitur  cum  lapidis  caustici  drachmis 
tribus,  et  aquae  comunis  libris  tribus  per  horas  tres  filfrata 
solutio  saturatur  acido  nitrico , iterumque  filtratur.  Tres  hae 
solutiones  pari  subjiciuntur  investigationi. 

1- ino  Ad  aflusum  acidum  hidrothionicum  praecipitatum 
citrinum  oritur,  praecipitatum  siccatum  cum  ana  Kali  carbo- 
nici,  et  dimidio  carbonis  candefactum  arsenicum  metallicum 
sublimat.  — 

2- do  Liquidum  cum  solutione  saturata  calcis  cupricae  in 
amonia  caustica  , vel  sulfate  cupri  ammoniacali  misceatur , si 
liquor  hialinus  cyaneus  conspicitur , arsenici  nullum  vestigium 
adest;  pulvis  flavo -viridis  (viride  Schelianum)  e solutione 
secedens,  prunis  candentibus  inspersus  vaporem  album  eru- 
ctans , allium  redolens  arsenicum  evincit. 

3- tio  Aqua  calcis  recenter  parata , et  calide  adhibita  dat 
praecipitatum  album , quod  siccatum  cum  dimidia  acidi  bora- 
cici  et  una  quarta  parte  carbonis  candefactum , sublimat  ar- 
senicum metallicum. 

4- to  Sulfas  cupri  ammoniacalis  dat  praecipitatum  poma- 
ceo  viride. 

5- to  Praecipitata  cum  aqua  calcis , cum  sulfate  cupri 
obtenta,  siccata  et  super  lamina  cuprea  calefacta,  evolvunt 
vaporem  album  chalibem  desuper  servatum  halitu  albo  in- 
vestientem , odoris  alliaciei.  — 

6- to  Arsenicum  cum  4 sulphuris  partibus  tritum,  et  subli- 
matum in  arsenicum  rubrum  seu  Kealgar  vertitur. 

7- mo  Quatuor  partes  limaturae  cupri  cum  parte  Arsenici 
in  crucibulo  tecto  ustulatae,  frustum  fusi  metalli  albi  coloris 
consveta  cupri  rubedine  destitutum  relinquunt. 


la 

8- vo  Si  quantitas  adinventae  substantiae  suspectae  id  ad- 
mittit, reductio  arsenici  in  statum  regulinum,  tamquam  cri- 
terium  certissimum,  nunquam  negligenda. 

9- no  Reductio  metalli  decretoria  peragitur : si  praeci- 
pitatum in  retorta  parva  in  balneo  arenae  candefit : intus  si- 
slit  vitrum  sublimatum , aut  pro  se,  aut  ad  minimum  post  tri- 
tum cum  charta  splendoris  metallici , quod  in  contactu  aeris 
candefactum  vapore  volatili  albo,  odoris  alliacei  abit. 

§.  16. 

Mercurii  sublimati  corrosivi  praesentiam  sequentia  evin- 
cunt. mercurius  sublimatus  corrosivus  characteristice  quidem 
reagit;  ast  quantitates  parvae  deglutitae  in  humoribus  haud 
inveniuntur,  metnbranae  tamen  faucium,  ventriculi  et  intesti- 
ni duodeni  cum  aqua  destillata  coctae  liquidum  praehent  re- 
agendum. 

1- mo  Solutio  syrupum  violarum  viridat , chartam  lacmus 
ruftat. 

2- do  Praecipitatur  ex  solutione,  Kali  carbonico  profundo 
lateritio  colore. 

3- tio  Praecipitatur  aqua  calcis , eoiore  initio  rubello  — 
flavo  , tandem  flavo  — vitellino. 

4- to  Praecipitatur  amonia  caustica  colore  albo. 

fi-to  Praecipitatur  tempratura  altiore  colore  flavescente, 

6- to  Praecipitatur  Ammoniahidrothionica  colore  profunde 
albo -griseo,  tandem  nigro,  — 

7- mo  Praecipitatur  Nitrate  argenti  colore  albo , forma 
floccoso  caseosa  (Luna  cornea). 

8- vo  Ad  immersam  cupri  laminam  intra  tres  horas  de- 
ponit cuticulam,  quae  chartae  ope  trita  exhibet  metallum  re- 
galinum  splendens  album. 

^ 9-no  Mercurius  sublimatus  corrosivus  siccus  pro  se  su- 
blimatur. 

10- mo  Siccus  super  lamina  cupri  candefactus  emittit  va- 
pores albos , absque  odore  alliaceo. 

11- mo  Reductio  decretoria  mercurii  vivi  effectuatur:  vi 
l>ulvis  siccus,  aut  solutio  ad  siccum  spissata  , cum  medio  pon- 
dere Kali  carbonioi  e retorta  candefacta  in  excipulum  frigi- 
dum, destillatum  dat,  qnod  alcohole  ab  oleo  empyreumatico 
ablutum  exhibet  mercurium  vivum. 

12- 0  Praecipitatum  aqua  calcis  obtentum , et  destilla- 
tum, globulos  quoque  mercurii  sistet. 

13- 0  Humores  ventriculi,  et  membrana  hujus  mucosa, 
cum  acido  nitrico  cocta,  cum  Kali  saturata,  et  destillata  mer- 
curium vivum  aeque  sistunt. 

§.  IT. 

Aerugo  ipse  ad  intoxicationes  raro  adhibetur,  sed  con- 
tingunt venelicia  casu,  per  cibos  potusque,  imprimis  acidos, 
qui  per  longiorem  in  vasis  cupreis  asservationem,  aliquid  sub- 
stantiae metallicae  resoluti  continent.  Si  tamen  suspicio  ve- 

I 

neni  hujus  propinati  moveretur  sequenti  j modo  investigatione 
procedendum : 

In  solutionibus  semet  prodit  sapore  summe  adstringente, 
ingratissimo,  aut  qua  pulvis  viridis  vel  coerulescens,  in  tuni- 
ca mucosa  ventriculi  et  intestinorum,  quae  separata,  cande- 
facta in  acido  nitrico  soluta  colore  viridi  solutionem  tingit ; 
e solutione  sua  nitrica  praecipitatur: 

1- mo  Fer  Kali  causticum  initio  viridi , tandem  coeru- 
leo colore. 

2- do  Per  ammoniam  causticam  colore  viridi , ast  ex- 
cessu, azureo  colore  redissolvitur ; 

3- tio  Per  alcalia  carbonica  colore  dilute  viridi ; solum- 
que Kali , et  Natro  carbonicis  excessivis  redissolubile ; 

4- to  Per  lixivium  sanguinis  colore  fusco  - rubrq  ; 

5- to  Per  tincturatji  gallarum  colore  fusco; 

6- to  Per  acidum  hydrothionicum  (liberum,  aut  ligatum) 
fusco  - nigro. 

7- mo  Per  salem  acetosellao  colore  coerpleo  - albo. 

8- vo  Si  in  acido  muriatico  solvatur , ct  amonia  caustica 
instilletur  initio  qua  calx  viridis]  praecipitatur  cuprum  , per 
ulteriorem  vero  alkali  volatilis  adfusionein  redissolvitur,  li- 
quoremque pulcherrime  cyaneam  largitur , praemisso  suppo- 
sito , arsenicum  solutioni  non  infuisse. 

9- no  Lamina  ferri  polita  solutioni  immissa  cuticula  cu- 
prea obtegitur  Reductum  sistitur : 

10- mo  Per  Zincum,  stannum,  cuprum  aeque  metallice. 

11- mo  Per  Phosphorum  suspensum  initio  nigro- griseum, 
metallice  splendens,  tardius  vero  pulchre  fusco-rubrum,  me- 
tallicum largitur.  — 

Praecipitata  sub  numeris  primis  nominata  cum  natrosub 
tubo  ferruminatorio  sistunt  metallum  regulinum  rubrum  splen- 
dens malleabile , acido  nitrico  facile  solubile. 

§.  18. 

Sulfatis  Zinci  praesentiam  sequentia  indicant: 

1- mo  Praecipitatur  e solutione  per  carbonatem  kali  co- 
lore albo , excessu  iterum  redissolvitur , solutio  a praecipita- 
to liltri  ope  separata  largitur  Arcanum  duplicatum. 

2- do  Praecipitatur  aeque  per  carbonatem  amoniae,  non 
taipen  redisolvitur  excessu. 

3- to  Per  lixivium  sanguinis  colore  albo. 

4- to  Per  hidrothionatem  Kali,  vel  natri  albo  quoque 
colore. 


4 

It 


Praecipitata  haec  addito  carbone  in  candescentia  forti 
destillata,  reducuntur  in  metallum  coeruleo -album,  quod  car 
Jide  malleatum  parumper  diducitur,  et  sub  tubo  ferruminatorio 
ardet  flamma  coeruleo  - alba  , luceque  vividissimif.  — 

Praeparata  Antimonii  sequenti  ratione  innotescunt: 
Solutiones  sapidae  tenent  vel  butyrum  antimonii,  vel 
tartarum  emeticum,  atque  characteristice  reagunt.  Pulverea 
insipidi  non  solubites , albi , flavi  vel  rubri  solvuntur  acido 
muriatico  ebulliente , quo  e croco , sqifure  aurato  antimonii , 

atque  kermete  minerali  separatur  sulfur,  quod  in  gincibula 
calefactum  volatile,  evolvit  odorem  sulfurosum.  — 

Ex  solutione  muriatica  praecipitat : ^ 

1- mo  Aqua  destillata  praecipitatum  album,  tartaro  so- 
lubile, 

2- do  Acidum  hidrothionicum  , aurantiacum. 

E solutione  aquosa  praecipitat : 

1- mo  Aqua  calcis  graecipitatum  album , acido  muriatico 
facile  solubile. 

2- do  Acidum  hidrothionicum  aurantiacum. 

3- to  Infusum  gallarum  praecipitatum  copiosum  sordide 
album  , in  flavescentem  tendes. 

4- to  Decoctum  Chinae  flavae  graecipitatum  dat,  rubello- 
flavum.  Reductio  metalli  decretoria  peragitur:  Tartarus  eme- 
ticus sine  additamento;  praecipitatum  aurantiacmn  vero  cum 
pauco  carbone  et  Kali , aut  fluore  nigro  in  candescentia  ru- 
bra reducitur  in  metallum  splendens,  albo  - griseum , quod 
igne  aperto  emittit  vapores  albos,  ubsque  odore  alliaceo, 
vicinis  albo  colore  se  adponentes,  ubi  ab  aminbnia  hidrotlflo- 
nica  aurantiacum  contrahunt  colorem, 

§.  \9. 

Vinum  sacharo  saturno  adulterum,  per  probam  Viirten- 
bergicam , ex  arsenico  et  calce  viva  constantem , per  attra- 
mentum  sympateticum , optime  per  liquorem  probatorium 
Hannemani  detegitur;  certa  quoque  vini  quantitas  evaporata, 
et  residui  per  pulveres  carbonum  in  plumbum  regulinum  re- 
ductio, certissimum  sistit  detectionis  criterium.  — 

In  solutiones  plumbi  nauseoso- dulces  adstringentes;  in 
pulveres  repertos,  acido  nitrico  solvendos  sequenti  ratione 
reagimus : 

1- mo  Alcalia  caustica  praecipitant  plumbum  colore  albo, 
praecipitatum  per  carbonatem  anioniae  siccatum  flavescit, 

2- do  Lixivium  sanguinis  colore  albo  ; — 

3- to  Tinctura  gallarum  , stramineo -flavo  colore; 

4- to  Acidum  hidrothionicum  nigro  colore ; 

5- to  Acidum  siilfuricum  vel  sal  glauberi  producunt  prae- 
cipitatum album  per  acetum  non  solubile. 

G-to  Si  ad  affusum  acidum  sulfuricum  aceti  vapores  evol- 
vantur adest  sacharum  saturni.  — ' 

Praecipitata  cum  carbone  et  K.ali  sub  candescentia  inci- 
piente dant  regulinum  plumbum,  coeruleo -album  rnallealile, 
facile  solubile  in  acido  nitrico , nec  per  aquam  inde  praecipi- 
tandum. — Barytae  proprietates  venenatas  nonulli  adseri- 
bunt ; ast  sulfatem  , et  muriatem  Barytae,  ni  excessive  mag- 
na dosi  summantur  innocua  esse , hucduin  evictum  est.  Non- 
nulli a carbonate  Barytae  proprietates  venenatas  observasse 
praetendunt,  probabiliter  arsenico  inquinata  erat.  — 

Lapidis  infernalis  praesentia  actione  peculiari  in  cutem, 
et  reductione  argenti  dignoscitur,  voluntarie  ad  veneficia  ra- 
rissime adhibetur. 


§.  20. 


S 

: 


In  intoxicationibus  per  venena  narcotica  si  substantia 
chaofica,  ex  radicibus,  foliis,  baccis,  vel  aliis  fructibus  in 
ventriculo  commixta  adinveuiatur , tunc  ex  characteristicis 
notis  diagnosis  veneni  depromitur.  — Si  autem  substantiae 
hae  per  organa  digestionis  mutatae,  formam  externam  ami- 
serunt , argumenta  phisica  mortem  veneno  consummatam  in- 
dicantia, deerunt.  Inquisitionem  tamen  nunquam  negligimus  : 
digeritur  quippe  liquidum  ventriculi  cum  aceto  destillato,  de- 
in  coquitur  cum  magnesia  usta , aut  miscetur  ammonio  causti- 
co ; praecipitatum  obortum  aqua  ablutum  et  siccatum  cura 

alcohole  excoquitur Solutio  spirituosa  tenet  Morphinam, 

quae  oculo  animalis  vivi  penicilli  ope  immissa  ejus  mox  pu- 
pillam dilatat;  leni  evaporatione  crystallos  sistit  aciculares, 
ab  acido  nitrico  rubrum  contrahentes  colorem.  — Venena  nar- 
cotica tria:  hioscriamus , belladonna , stramonium  investigan- 
tur sequenti  ratione : ventriculus  et  intestina  coquantur  cum 
aqua,  solutio  evaporetur  ad  consistentiain  extracti,  cujus  so- 

lutio  concentrata  penicilli  ope  oculo  animalis  vivi  illiniatur; 
pupillae  dilatatio  notat  venenum  narcoticum  hujus  seriei.  Hi- 
storia morbi  praegressi  per  medicum  ordinarium  caste  relata, 
decursus  ejus  , quid  adhibuerit,  quid  vomitu  rejectum  fuerit, 
qualia  symptomata  aegrum  exercebant,  rei  obscurae  lucem  ali- 
quam adspergere  valent ; chemismus  in  metallicis  toxicatio- 
nibus,  secus  summe  venerandus,  nil  securi  hic  promittit. 
idem  quoque  notandum,  si  intoxicatio  pet  substantias  fluidas, 
uti  per  acidum  sulfuricum , muriaticum , nitricum , oleum  lau- 
ro - cerasi , aquam  tophanam , et  similia  causata  fuisset,  vel 
si  per  copiosum  haustum  aquae  substantia  venenata  acris, 
valde  diluta  fuerit;  in  similibus  rerum  circumstantiis,  possi- 
bitate,  vel  ad  summum  probabilitate  medicus  politicus  con- 
tentetur , certitudine  enim  hic  nunquam  gloriabitur;  exceptis 
casibus  ubi  acida  memorata  larga  quantitate  absumta  fuerint, 
sic  ab  acido  sulfurico:  in  vivo  labia  et  cavum  oris  nigra,  os 
spuma  tenaci  plenum  conspicitur;  adest  faucium,  ventriculi, 
et  intestinorum  dolor  ardentissimus,  copiosa  muci  tenacis  fus- 
co - rubri , saporis  attramenti  exscreatio , abdominis  sensibi- 
litas  magna , pulsus  parvus  spastice  contractus,  pectus  oppres- 
sum , respiratio  difficilis,  frigus  partium  externarum,  debili- 
tas, inquietudo,  facies  peculiariter  mutata  spasmis  distorta. 
In  cadavere  deprehendimus : Epiglotidem  arrossam , in- 
duratam, fauces  nigricantes,  ventriculum  rubro  aut  nigro 
maculatum,  resolutum  et  arrosum,  sanguine  aut  liquido,  fus- 
co foetido  repletum.  Acidum  sulfuricum  qua  tale  raro  inveni- 
tur in  cadavere , potius  in  muco  rejecto , aut  qua  residuum 
absumti.  — Praecipitat: 

1- mo  Nitratem  barytae  et  argenti  copioso  colore  albo , 
forma  granulosa,  praecipitatum  Barytae  non  redissolvit. 

2- do  Cum  creta  effervescendo , format  sendimentum  al- 
bum , gypsum.  — 

3- tio  Cum  Muriate  Magnesiae,  effervescendo,  format 
salem  amarum,  aqna  facile  solubilem  saporis  amari. 


25 


4-to  Neutrales  acidi  sulfurici  ex.  gr.  cum  Kali  pracipi- 
tant  sales  Barytae , plumbi , Argenti.  — 

Acidum  nitricum‘substantiain  organicam  quacuin  in  imme- 
diatum venit  contactum,  flavo  signat  colore,  ideo  os,  fauces 
flavae  conspiciuntur  , epidermis  flava , facile  separanda  , ven- 
triculus inflammatus  exesus,  eftusio  liquoris  flavi,  floccis  al- 
bis intermixti,  intestina  flavo  - maculata , plena  stercore  du- 
ro , adnotantur. 

§.  21. 

Veneficiis  porro  ad  numeramus  haustus  varios  ad  non- 
nullorum affectuum  stimulos  inflamtnandos,  nti  amoris , odii, 
furoris , ad  effectuandam  sterilitatem  . huc  spectant : pocu- 
lum amoris  , seu  philtrum,  poculum  odii,  furoris,  et  sterili- 
tatis, propinatos.  — Quod  ultimum  concernit,  scientia  me- 
dica nullo  gloriatur  remedio,  quod  virum  potentia  generandi, 
foem  nam  vero  facultate  concipiendi  privare  queat;  nam  or- 
ganis generationem  concernentibus  illata  violentia,  sterilita- 
tem causare  valens,  laesionibus  mechanicis  adnumeranda  po- 
tius venit.  — Pocula  amoris  superstitionis  soboles , nil  aliud 
sunt,  quam  substantiae  narcoticae  calefacientes  ad  excitan- 
dum (ubi  suspicabatur)  amorem  porrectae,  ejus  vices  tamen 
potius  sanitatem  subvertunt , mentis  facultates  opprimunt  , 
maniam,  et  furorem  inducentes. — Veneficiis  non  minus ad- 
numeramus : adulterationes  et  malas  praeparationes  cerevi- 
siae,  panis , casei  etc.  nec  non  curas  medicastrorum  et  agyr- 
tarum ; incautam  intensius  agentium  remediorum , titulo  do-^ 
mestico  salutatorum  applicationem,  remediorum  in  foi mulis 
medicis  consignatorum  commutationes,  erroresque  determina- 
tum pondus  concernentes  a pharmacopaeo  commissus. 

§.  22. 

Aptissimo  denique  et  maxime  congruo  loco  mortis  fame 
inducti  mentionem  hac  occasione  fecisse  juvabit.  — Dupplici 
modo  contingere  potest : vel  subito  , corpore  secus  sanissimo, 

si  nempe  casu  fortuito  eveniat,  ut  homo  cibo  poturjue  per  15- 
19  dies,  jienitiis  carere  debeat  ^) ; mortis  haec  species  apud 
nos  rarissima,  eo  frequentior  autem  per  successivam  alimen- 
torum et  potulentorum,  ad  nutritionem,  et  incrementum  cor  > 
poris  necessariorum  subtractionem  , haec  mortis  imago  in- 
fantibus tenellis  minatur,  sistit  speciem  tabescentiae. 


Casum  linjiis  rei  summe  memorandum  narrat  Tulp. 

Septem  Angli  ab  insula  Sti  Christophori,  distractionis  causa  con- 
scendunt C3'mbain,  itineri  maritimo  unius  diei  distantiae  semet 
accingentes ; alimentis  ad  24  horas  se  provident.  • — Ast  orta  pro- 
cella eos  in  vastum  pelagus  circumagit,  atque  per  17  dies,  cibo 
potuque  omni  destituuntur.  Infelices  inter  se  sortiuntur,  quis  re- 
liquis cedat  in  escam,  ad  vitam  sociorum  miseram  conservandam. 
Ast  caro , sanguisique  sorte  necati , corrupta  et  putrida  detegi- 
tur ; duo  taedio  et  nausea  correpti , semet  in  mare  praecipites 
agunt,  reliqui  exhausti  littoribus  alliduntur,  ast  fomite  morboso 
praegnati  difficilime  morti  evadunt. 


• rt  ■ 


Vheses  Defendendae. 


1 

l^ytnptonia  diagnosticum  decretorium , veneficium  in  specie 
characterisans  nullum  datur. 

2. 

Metalla  sunt  motores  galvanismi  et  electricitatis. 

3. 

Xervi  sunt  organa  motus  et  sensus. 

y 

4. 

Ergo  metallum  est  id  in  anorganicis,  quod  nervus  in 
organicis. 

5. 

Perfectioni  medicinae , et  famae  medicorum  nihil  magis 
obstat  quam  diversitas  theoriarum  multum  exaggeratarum. 

6. 

Medicus  dignissimus  naturae  scrutator. 

7. 

Infectio  sanguinis  per  contagia  admitti  non  potest. 

8. 

Stimulos  per  narcotica,  et  frigus  inductus  mere  negati- 
vus est. 

9. 

Symptomatum  absentia  non  semper  morbum  sublatum 
arguit. 

10. 

Causa  proxima  infantem  recens  natum  ad  primam  respi- 
rationem vocans  , est  vita  ad  altiorem  potentiam  elata. 

